Pārskats par Tukuma, Engures un Jaunpils ģeogrāfijas skolotāju semināru 
Tukuma Vakara un neklātienes vidusskolā 7. aprīlī.
Dalībnieku skaits - 15 pedagogi
Darba forma - Skolotāju profesionālās pilnveides metodiska sanāksme un atklātā ģeogrāfijas olimpiāde 7. klasei.
Tēma, darba saturs
· 7. aprīlī Tukuma Vakara un neklātienes vidusskolā (TVNV) notika Tukuma, Jaunpils, Engures un Kandavas novadu atklātā ģeogrāfijas olimpiāde 7. klašu skolēniem. Zināšanu un prasmju sacensībās piedalījās 29 skolēni. Olimpiādi organizēja Tukuma novada ģeogrāfijas metodiskās apvienības vadītāja un TVNV ģeogrāfijas skolotāja Antra Brinkmane-Brimane sadarbībā ar iepriekš minēto novadu ģeogrāfijas skolotājiem. Skolēnu testēšana notika pasaulē populārākās e-vides pārbaudījumu organizēšanas vidē “Moodle”. Gan skolotājiem uzdevumu sagatavošanā, gan skolēniem olimpiādes laikā tehniski konsultatīvu palīdzību un atbalstu sniedza TVNV informātikas skolotājs Reinis Rukmanis un direktora vietniece tālmācības darbā Linda Otto.

Olimpiādes uzdevumi bija sadalīti 2. daļās - pirmās daļas 24 interaktīvi, attēliem bagāti un radoši uzdevumi bija jāizpilda 100 minūšu laikā bez palīglīdzekļiem (izņemot kalkulatoru), bet pēc starpbrīža otrās pārbaudījuma daļas 13 uzdevumu atrisināšanā skolēni varēja izmantot arī atlantu un atrast risinājumu uz ne mazāk interesantākiem jautājumiem 70 minūtēs.
· Mēs, ģeogrāfijas skolotāji, tikāmies, lai pārrunātu izmantotās mācību metodes un dalītos pieredzē. Nenoliedzami, ka ģeogrāfijas skolotāji ir ļoti radoši cilvēki, kuri ar lielu aizrautību seko līdzi jaunumiem pasaulē, labprāt dalās savā pieredzē un atbalsta savus kolēģus. Apspriedām skolotāju semināra starptautiskā simpozija "Smilts un stikli" gūtās atziņas.

Ir iespējams izmantot www.failiem.lv ievietoto informāciju (faili izsūtīti uz e-pastiem), tie izmantojami arī mācību procesā.

· Mums, skolotājiem bija iespēja virtuāli paceļot pa Dienvidāfriku, uzzināt interesantus faktus un novērtēt kolēģu radošumu viņu izstrādātajos mācību materiālos.

· Sanāksmes laikā, nozīmīgā dzīves jubilejā tika sveikta mūsu kolēģe Astrīda Klimanova.

· Intensīvā darbā tika aizvadītas gandrīz 3 stundas, pārrunājot organizatoriskos jautājumus par Kurzemes novadu 7. klašu atklātās ģeogrāfijas olimpiādes norisi 21. aprīlī Tukuma Vakara un neklātienes vidusskolā.
Antra Brinkmane-Brimane, MA vadītāja

